Diari Oficial de la Generalitat Valenciana


Sumari del DOGV 9553, del 14-03-2023 (2023/2619)

Anunci pel qual se sotmet a informació pública l'alçament d'actes prèvies a l'ocupació i actes d'ocupació de l'expedient d'expropiació forçosa incoat amb motiu de les obres del projecte de construcció de nous punts d'encreuament en el baixador del col·legi El Vedat de la línia 1 i en el baixador de la Vallesa de la línia 2 de la xarxa Metrovalencia». Expedient E2022-007.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9553

Data del DOGV
:   14-03-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/2619


Data del document
:   07-03-2023

Organisme emissor
:   Ferrocarrils de la Generalitat Valenciana

Tipus de document
:   Anunci

Descriptors 

:   * Ferrocarrils de la Generalitat Valenciana
    * pla d'urbanisme

Anunci pel qual se sotmet a informació pública l'alçament d'actes prèvies a l'ocupació i actes d'ocupació de l'expedient d'expropiació forçosa incoat amb motiu de les obres del projecte de construcció de nous punts d'encreuament en el baixador del col·legi El Vedat de la línia 1 i en el baixador de la Vallesa de la línia 2 de la xarxa Metrovalencia». Expedient E2022-007. [2023/2619]  
Per mitjà d'una resolució de la consellera de Política Territorial, Obres Públiques i Mobilitat de data 24 de novembre de 2021, es nomena Ferrocarrils de la Generalitat Valenciana entitat beneficiària, i s'acorda, així mateix, la incoació de l'expedient i la informació pública de la relació de béns i drets afectats pel projecte de construcció de nous punts d'encreuament en el baixador del col·legi El Vedat de la línia 1 i en el baixador de la Vallesa de la línia 2 de Metrovalencia. Expedient: E2022-007. Projecte aprovat el 3 d'agost de 2021, per resolució del director adjunt d'Infraestructures.  
Es declara la urgent ocupació dels béns i drets afectats per l'obra de referència segons s'estableix en l'article 66.3 de la Llei 6/2011, d'1 d'abril, de la Generalitat, de mobilitat de la Comunitat Valenciana: «L'aprovació del corresponent projecte bàsic o del de construcció de les actuacions regulades per aquesta llei que requerisca la utilització de nous terrenys, suposarà la declaració d'utilitat pública o interés social, la necessitat d'ocupació i la declaració d'urgència d'aquesta, als efectes de l'expropiació forçosa d'aquells en els quals haja de construir-se la línia, el tram o l'element de la infraestructura ferroviària, o que siguen necessaris per a modificar les preexistents, segons el que es preveu en la legislació expropiatòria.»  
En conseqüència, se sotmet a informació pública la relació de béns i drets afectats, a l'efecte de poder al·legar sobre la necessitat de la seua ocupació (art. 18 i següents de LEF), així com poder esmenar possibles errors que continga en relacionar els béns i drets afectats per la urgent ocupació (art. 19.2 Llei d'expropiació forçosa i 56 del Reglament d'expropiació forçosa).  
Termini: 15 dies a partir de la publicació del present anunci en el DOGV.  
I, de conformitat amb el que es disposa en l'article 52.2 de la Llei d'expropiació forçosa, es convoca els propietaris i titulars de drets de les finques afectades perquè compareguen el dia que s'indiquen en el llistat adjunt a fi de procedir a l'alçament d'actes prèvies a l'ocupació dels béns i drets afectats per l'expropiació forçosa, i a l'alçament de l'acta d'ocupació.  
Finques del terme municipal de Torrent  
Lloc: sala d'actes de l'Ajuntament de Torrent  
Dia: 19 d'abril de 2023 Hora: de 9.30 a 13.30  
Finques del terme municipal de Paterna  
Lloc: Gran Teatre Antonio Ferrandis - Plaça de l'Exèrcit Espanyol, núm. 4 - 46862 Paterna  
Dia: 20 d'abril de 2023 Hora: de 9.30 a 10.00  
El present assenyalament serà notificat per cèdula als afectats la relació dels quals figura exposada en el tauler d'edictes de l'indicat ajuntament. A aquest acte caldrà que assistisquen els afectats, personalment o representats per persona autoritzada per a actuar en el seu nom a l'efecte d'acreditar la titularitat dels béns i drets afectats; caldrà aportar a aquest acte el títol de propietat (escriptura, contracte, etc.) i nota simple registral de data actualitzada acreditativa de la inexistència de càrregues.  
Es fa saber que el present anunci es publica igualment als efectes establits en l'article 44 de la Llei 39/2015, d'1 d'octubre, del procediment administratiu comú de les administracions públiques, per als interessats que figuren com a desconeguts o domicili ignorat.  
Oficines de Ferrocarrils de la Generalitat Valenciana, situades a la partida de Xirivelleta, s/n, València 46206. Horari: dies laborables de 09.00 a 14.00 hores. Telèfons 159.27.62.77/330.77.85.75. Aquesta documentació també pot ser consultada en la pàgina web   
https://www.fgv.es/informaciones-publicas/  
  
València, 7 de març de 2023.- La directora gerent: Anaïs Menguzzato García.